बहन खुशी और रूमर्ड बॉयफ्रेंड शिखर भी रहे मौजूद, ट्रेडिशनल लुक में दिखीं बेहद खूबसूरत
Janhvi Kapoor along with rumored boyfriend Shikhar Pahariya and sister Khushi Kapoor visited Tirumala Balaji Temple एक्ट्रेस जान्हवी कपूर ने तिरुपति स्थित तिरुमाला बालाजी मंदिर के दर्शन किए और वहां पूजा अर्चना की। जान्हवी के साथ उनके रूमर्ड बॉयफ्रेंड शिखर पहाड़िया और बहन खुशी कपूर भी मंदिर परिसर में मौजूद रहे।
एक्ट्रेस जान्हवी कपूर ने तिरुमाला स्थित तिरुपति बालाजी मंदिर के दर्शन किए और वहां पूजा अर्चना की। जान्हवी के साथ उनके रूमर्ड बॉयफ्रेंड शिखर पहाड़िया और बहन खुशी कपूर भी मंदिर परिसर में मौजूद रहे।
ट्रेडिशनल लुक में दिखे जान्हवी, शिखर और खुशी
सामने आए वीडियो में जान्हवी कपूर ग्रीन और पिंक कलर की लंहगा-चोली में नजर आईं। साथ ही खुशी कपूर ने भी रेड और ग्रीन लहंगा-चोली पहनी। इसके अलावा जान्हवी के रूमर्ड बॉयफ्रेंड शिखर पहाड़िया भी सफेद धोती और भगवा गमछे में नजर आए। देखें वीडियो-
एनटीआर30 की शूटिंग में बिजी हैं जान्हवी
मीडिया रिपोर्ट्स के मुताबिक जान्हवी ने अपनी साउथ डेब्यू फिल्म एनटीआर 30 की शूटिंग शुरू कर दी है। यही वजह है कि वो इन दिनों शूटिंग के लिए साउथ में हैं। जान्हवी और शिखर का यह वीडियो सामने आने के बाद फैंस कयास लगा रहे हैं कि शिखर, जान्हवी को कंपनी देने के लिए उनके पास पहुंचे हैं।
कपूर फैमिली के साथ अक्सर नजर आते हैं शिखर पहाड़िया
मुंबई में हुए नीता मुकेश अंबानी कल्चरल सेंटर के लॉन्च इवेंट में शामिल हुए बॉलीवुड के तमाम दिग्गज सितारों में प्रोड्यूसर बोनी कपूर का नाम भी शामिल था। इवेंट का एक वीडियो सामने आया था, जिसमें जान्हवी कपूर के रूमर्ड बॉयफ्रेंड शिखर पहाड़िया बोनी कपूर के साथ नजर आ रहे थे। इतना ही नहीं दोनों ने इस दौरान मीडिया के सामने पोज भी दिए।